title: Vykonávacie nariadenie Komisie (EÚ) 2015/2093 z 18. novembra 2015, ktorým sa mení nariadenie (ES) č. 718/2007, ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA)

text:
               20.11.2015

               SK

               Úradný vestník Európskej únie

               L 303/3

         VYKONÁVACIE NARIADENIE KOMISIE (EÚ) 2015/2093
   z 18. novembra 2015,
   ktorým sa mení nariadenie (ES) č. 718/2007, ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (1), a najmä jeho článok 3 ods. 3,
   keďže:

               (1)

               V nariadení (ES) č. 1085/2006 (ďalej len „nariadenie IPA“) sa stanovujú ciele a hlavné zásady predvstupovej pomoci poskytovanej kandidátskym a potenciálnym kandidátskym krajinám. Podrobné pravidlá pre vykonávanie predvstupovej pomoci sa stanovujú v nariadení Komisie (ES) č. 718/2007 (2).

               (2)

               Hoci sa nariadenie IPA uplatňovalo len do 31. decembra 2013, nariadením IPA sa naďalej riadi plnenie rozpočtových záväzkov prijatých do 31. decembra 2013. Okrem toho sa v článku 212 nariadenia Európskeho parlamentu a Rady (EÚ, Euratom) č. 966/2012 (3) stanovuje, že článok 166 ods. 3 nariadenia Rady (ES, Euratom) č. 1605/2002 (4) sa naďalej uplatňuje na tie rozpočtové záväzky, ktoré zostávajú k dispozícii do 31. decembra 2018.

               (3)

               Na základe nariadenia (EÚ, Euratom) č. 966/2012 získala Komisia možnosť zriaďovať a spravovať trustové fondy Únie pre vonkajšie akcie. Tieto trustové fondy Únie by mohli byť vhodným nástrojom vykonávania predvstupovej pomoci na účely dosiahnutia cieľov nariadenia IPA, najmä cieľov v rámci zložiek prechodná pomoc a budovanie inštitúcií, regionálny rozvoj a rozvoj ľudských zdrojov.

               (4)

               Využitie trustového fondu Únie pre vonkajšie akcie by preto mohlo byť vhodnou cestou na uskutočňovanie pomoci v súvislosti s krízou v Sýrii. Od začiatku krízy v Sýrii uskutočnilo Turecko pozoruhodné úsilie v oblasti prijímania narastajúceho počtu utečencov, ktorý v októbri 2015 presiahol 2 milióny osôb. V dôsledku toho krajina stojí pred výzvou reagovať na krátkodobé humanitárne potreby utečencov vrátane maloletých a zraniteľných osôb, ale takisto čelí – najmä v regiónoch, ktoré hostia väčšinu utečencov – strednodobým a dlhodobým výzvam týkajúcim sa sociálnych služieb, konkurencieschopnosti a infraštruktúr, ako aj prístupu k vzdelávaniu, a to aj pre utečencov.

               (5)

               Účinnosť pomoci, ktorú poskytuje Únia v Turecku z IPA v rámci zložky regionálny rozvoj a zložky rozvoj ľudských zdrojov by sa, pokiaľ ide o riešenie vyššie opísaných výziev, mohla zvýšiť, ak by sa pomoc poskytovala z Regionálneho trustového fondu zriadeného v reakcii na sýrsku krízu. Regionálny trustový fond bol zriadený rozhodnutím C (2014) 9615 (5) na obdobie 60 mesiacov. Všetky finančné príspevky Únie do Regionálneho trustového fondu by mali byť v súlade s príslušnými finančnými nástrojmi, ktoré doň prispievajú, a to vrátane geografického rozsahu.

               (6)

               Zložka regionálny rozvoj v rámci IPA môže prispievať k financovaniu takých druhov akcií, ktoré sa stanovujú v nariadení Európskeho parlamentu a Rady (ES) č. 1080/2006 (6). Tento druh akcií zahŕňa podporu v nasledujúcich oblastiach: inovácie a podnikanie; investície súvisiace so zásobovaním vodou, s vodným a odpadovým hospodárstvom; čistenie odpadovej vody a kvalita ovzdušia; investície do vzdelávania vrátane investícií do odborného vzdelávania a prípravy; a investície do zdravotníctva a sociálnej infraštruktúry, ktoré prispievajú k regionálnemu a miestnemu rozvoju.

               (7)

               Zložka rozvoj ľudských zdrojov v rámci IPA môže prispievať k financovaniu takých druhov akcií, ktoré sa stanovujú v nariadení Európskeho parlamentu a Rady (ES) č. 1081/2006 (7). Tento druh akcií zahŕňa opatrenia zamerané na zvýšenie účasti na celoživotnom vzdelávaní a odbornej príprave, aj prostredníctvom akcií zameraných na dosiahnutie poklesu počtu žiakov, ktorí predčasne ukončia základnú školskú dochádzku, a zlepšenia prístupu k základnému, odbornému a terciárnemu vzdelávaniu a odbornej príprave.

               (8)

               Vzhľadom na vyššie uvedené skutočnosti je vhodné stanoviť možnosť použiť pri vykonávaní predvstupovej pomoci trustové fondy Únie zriadené podľa článku 187 nariadenia (EÚ, Euratom) č. 966/2012.

               (9)

               Predovšetkým je potrebné stanoviť pravidlá súvisiace s plánovaním, programovaním, predkladaním správ, monitorovaním a vypracovávaním žiadostí o platby, ako aj spravovaním príspevku z trustového fondu Únie pri sledovaní cieľov predvstupovej pomoci na príslušných územiach, na ktorých sa program realizuje, a to najmä pokiaľ ide o plnenie rozpočtu, propagáciu a oprávnenosť.

               (10)

               S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (11)

               Opatrenia uvedené v tomto nariadení sú v súlade so stanoviskom výboru IPA II zriadeného článkom 13 nariadenia Európskeho parlamentu a Rady (EÚ) č. 231/2014 (8).

               (12)

               Nariadenie (ES) č. 718/2007 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Nariadenie (ES) č. 718/2007 sa mení takto:

               1.

               V článku 65 sa dopĺňa nový odsek 4;
               „4.   Pomoc v rámci tejto zložky sa môže uskutočniť aj formou príspevku do trustového fondu Únie pre vonkajšie akcie (ďalej len ‚príspevok do trustového fondu‘) zriadeného podľa článku 187 nariadenia Európskeho parlamentu a Rady (EÚ, Euratom) č. 966/2012 (9), a to pri sledovaní cieľov stanovených v príslušných programoch na príslušnom území, na ktorom sa programy realizujú.

                  (9)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).“"

               2.

               V článku 147 ods. 1 sa písmeno c) mení takto:

                           a)

                           bod vii) sa nahrádza takto:

                                       „vii)

                                       investovanie do vzdelávania vrátane investovania do odbornej prípravy“;

                           b)

                           Dopĺňa sa tento bod viii):

                                       „viii)

                                       investovanie do zdravotníctva a sociálnej infraštruktúry, ktoré prispievajú k regionálnemu a miestnemu rozvoju.“

               3.

               Vkladá sa tento článok 159a:
               „Článok 159a
               Príspevok do trustového fondu Únie pre vonkajšie akcie
               1.   V rámci zložky regionálny rozvoj a zložky rozvoj ľudských zdrojov sa na účel plnenia cieľov stanovených v príslušnom operačnom programe na príslušnom území, na ktorom sa program realizuje, môžu operácie vykonávať prostredníctvom príspevkov do trustových fondov EÚ.
               2.   Pokiaľ ide o príspevok do trustového fondu, príslušný operačný program obsahuje len tieto informácie:

                           a)

                           súhrnné posúdenie súladu tohto príspevku s cieľmi trustového fondu;

                           b)

                           v prípade zložky regionálny rozvoj informácie o prioritnej osi, ktorá sa týka jedinej operácie, pričom sa uvedú aj ostatné prioritné osi so zreteľom na oprávnené výdavky, ktoré môžu čiastočne pokrývať aj náklady na správu trustového fondu, ako sa stanovuje v článku 187 ods. 7 nariadenia (EÚ, Euratom) č. 966/2012;

                           c)

                           v prípade zložky rozvoj ľudských zdrojov informácie o opatrení, ktorá sa týka jedinej operácie v rámci danej prioritnej osi, pričom sa uvedú aj ostatné opatrenia v rámci tejto prioritné osi so zreteľom na oprávnené výdavky, ktoré môžu čiastočne pokrývať aj náklady na správu trustového fondu, ako sa stanovuje v článku 187 ods. 7 nariadenia (EÚ, Euratom) č. 966/2012;

                           d)

                           určenie trustového fondu ako konečného príjemcu;

                           e)

                           výška príspevku.

                     3.   Články 150 a 157 sa nevzťahujú na príspevky do trustového fondu.
               4.   Príspevok do trustového fondu nepodlieha kontrolám ex ante podľa článku 14; monitorovaniu sektorovým monitorovacím výborom podľa článkov 59, 167 a 169; postupu výberu operácií stanovenému v článku 158; a hodnoteniam podľa článku 166.
               5.   V príslušnej finančnej dohode uzatvorenej medzi Komisiou a prijímajúcou krajinou sa stanovia podrobné vykonávacie pravidlá týkajúce sa príspevku do trustového fondu. V prípade potreby sa môžu tieto pravidlá stanoviť aj v rámci príslušného operačného programu.
               Podrobné vykonávacie pravidlá sa týkajú najmä:

                           a)

                           povinností orgánov v prijímajúcej krajine;

                           b)

                           podávania správ, hodnotenia a monitorovania;

                           c)

                           ustanovení, podľa ktorých sa príspevok v celej výške alebo jeho časť vráti do príslušného programu v prípade likvidácie trustového fondu v súlade s článkom 187 ods. 5 nariadenia (EÚ, Euratom) č. 966/2012.

                     6.   Výdavky vynaložené v súvislosti s príspevkom do trustového fondu sú oprávnené odo dňa zriadenia tohto trustového fondu.
               Pri ukončovaní programu sa v osvedčenom výkaze výdavkov uvedie celková suma príspevku, v súvislosti s ktorým prijala výkonná rada do 31. decembra 2017 rozhodnutie o pridelení finančných prostriedkov pre jednotlivé akcie na účely plnenia cieľov stanovených v príslušnom programe na príslušnom území, na ktorom sa program realizuje.
               7.   V prípade žiadosti o vyplatenie priebežnej platby v súvislosti s príspevkom do trustového fondu z rozpočtových záväzkov prijatých do 31. decembra 2012 sa neuplatňuje posledná veta článku 161 ods. 1 tretieho pododseku.
               Národný povoľujúci úradník v osvedčenom výkaze výdavkov, ktorý sa predloží do 31. decembra 2015, osvedčí, že príspevok do trustového fondu určeného v príslušnom programe bol zaplatený.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 210, 31.7.2006, s. 82.

      (2)  Nariadenie Komisie (ES) č. 718/2007 z 12. júna 2007, ktorým sa vykonáva nariadenie Rady (ES) č. 1085/2006, ktorým sa ustanovuje nástroj predvstupovej pomoci (IPA) (Ú. v. EÚ L 170, 29.6.2007, s. 1).

      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

      (4)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1).

      (5)  Rozhodnutie Komisie C(2014) 9615 z 10. decembra 2014 o zriadení Regionálneho trustového fondu Európskej únie, ktorý vznikol v reakcii na sýrsku krízu (tzv. fond „Madad“).

      (6)  Nariadenie Európskeho parlamentu a Rady (ES) č. 1080/2006 z 5. júla 2006 o Európskom fonde regionálneho rozvoja (Ú. v. EÚ L 210, 31.7.2006, s. 1).

      (7)  Nariadenie Európskeho parlamentu a Rady (ES) č. 1081/2006 z 5. júla 2006 o Európskom sociálnom fonde (Ú. v. EÚ L 210, 31.7.2006, s. 12).

      (8)  Nariadenie Európskeho parlamentu a Rady (EÚ) č. 231/2014 z 11. marca 2014, ktorým sa ustanovuje nástroj predvstupovej pomoci (IPA II) (Ú. v. EÚ L 77, 15.3.2014, s. 11).


title: Vykonávacie nariadenie Komisie (EÚ) č. 1309/2014 z  9. decembra 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               10.12.2014

               SK

               Úradný vestník Európskej únie

               L 353/1

         VYKONÁVACIE NARIADENIE KOMISIE (EÚ) č. 1309/2014
   z 9. decembra 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. decembra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1337/2013 z  13. decembra 2013 , ktorým sa stanovujú pravidlá pre uplatňovanie nariadenia Európskeho parlamentu a Rady (EÚ) č. 1169/2011, pokiaľ ide o uvedenie krajiny pôvodu alebo miesta pôvodu pre čerstvé, chladené a mrazené mäso zo svíň, oviec, kôz a hydiny

text:
               14.12.2013

               SK

               Úradný vestník Európskej únie

               L 335/19

         VYKONÁVACIE NARIADENIE KOMISIE (EÚ) č. 1337/2013
   z 13. decembra 2013,
   ktorým sa stanovujú pravidlá pre uplatňovanie nariadenia Európskeho parlamentu a Rady (EÚ) č. 1169/2011, pokiaľ ide o uvedenie krajiny pôvodu alebo miesta pôvodu pre čerstvé, chladené a mrazené mäso zo svíň, oviec, kôz a hydiny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (1), a najmä na jeho článok 26 ods. 8,
   keďže:

               (1)

               V článku 26 ods. 2 nariadenia (EÚ) č. 1169/2011 sa stanovuje povinnosť uvádzať krajinu pôvodu alebo miesto pôvodu na etikete mäsa, ktoré patrí pod číselné znaky kombinovanej nomenklatúry uvedené v prílohe XI k uvedenému nariadeniu, t. j. čerstvé, chladené a mrazené mäso zo svíň, oviec alebo kôz a hydiny.

               (2)

               Je potrebné nájsť rovnováhu medzi potrebou informovať spotrebiteľov a dodatočnými nákladmi pre hospodárske subjekty a vnútroštátne orgány, ktoré majú vplyv na konečnú cenu výrobku. V rámci posúdenie vplyvu a v štúdii, ktorú si objednala Komisia, sa preskúmalo niekoľko možností, ako uvádzať krajiny pôvodu alebo miesta pôvodu, pokiaľ ide o najdôležitejšie fázy životného cyklu zvierat. Z výsledkov vyplýva, že spotrebitelia si vyžadujú najmä informácie o mieste chovu daného zvieraťa. Poskytovanie povinnej informácie o mieste narodenia zvieraťa by si vyžadovalo zriadenie nových systémov vysledovateľnosti na úrovni poľnohospodárskych podnikov, z čoho by vyplývali príslušné náklady, zatiaľ čo označenie miesta zabitia možno vykonať za prijateľné náklady a poskytuje pre spotrebiteľa cenné informácie. Pokiaľ ide o geografické označenie, existuje dôkaz, že označenie členského štátu alebo tretej krajiny by pre spotrebiteľov predstavovalo najdôležitejšiu informáciu.

               (3)

               V rámci nariadenia (EÚ) č. 1169/2011 sa pojem „krajina pôvodu“ potraviny určuje v súlade s článkami 23 až 26 nariadenie Rady (EHS) č. 2913/92 (2). V prípade živočíšnych produktov, na ktoré tento pojem odkazuje, znamená krajina, v ktorej je výrobok úplne získaný, pokiaľ ide o mäso, krajinu, v ktorej sa zviera narodilo, chovalo a zabilo. V prípade, že sa viaceré krajiny zapojili do produkcie potravín, tento pojem odkazuje na krajinu, v ktorej sa ako v poslednej uskutočnilo ich podstatné a hospodársky odôvodnené spracovanie alebo prepracovanie. Avšak uplatňovanie tohto pojmu v situáciách, keď mäso pochádza zo zvierat, ktoré sa narodili, boli chované a zabité v rôznych krajinách, by znamenalo nedostatočné informovanie spotrebiteľov o pôvode tohto mäsa. Vo všetkých týchto situáciách je preto potrebné na etikete stanoviť označenie členského štátu alebo tretej krajiny, kde sa zviera chovalo v období, ktoré predstavuje významnú časť normálneho cyklu chovu pre každý druh, ako aj členského štátu alebo tretej krajiny, kde bolo zabité. Pojem „pôvod“ by mal byť vyhradený pre mäso získané zo zvierat, ktoré boli narodené, chované a zabité a teda úplne získané v jednom členskom štáte alebo tretej krajine.

               (4)

               V prípadoch, keď bolo zviera chované v niekoľkých členských štátoch alebo v tretích krajinách a podmienka času chovu nemôže byť splnená, by sa príslušné označenie miesta chovu malo zabezpečiť tak, aby sa lepšie vyhovelo potrebám spotrebiteľa a zamedzilo sa zbytočnej zložitosti etikety.

               (5)

               Okrem toho by sa mali ustanoviť pravidlá balení obsahujúcich kusy mäsa z rovnakých alebo rozdielnych druhov získané zo zvierat chovaných a zabitých v rôznych členských štátoch alebo tretích krajinách.

               (6)

               Tento systém označenia si vyžaduje pravidlá vysledovateľnosti vo všetkých fázach výroby a distribúcie mäsa, od zabitia až po balenie, aby sa zabezpečila súvislosť medzi označeným mäsom a zvieraťom alebo skupinou zvierat, z ktorého, resp. ktorých sa dané mäso získalo.

               (7)

               Mali by sa ustanoviť osobitné pravidlá pre mäso dovážané z tretích krajín, v prípade ktorého nie sú dostupné informácie vyžadované v súvislosti s označovaním.

               (8)

               Pokiaľ ide o mleté mäso a odrezky, vzhľadom na charakteristiku ich výrobných procesov by hospodárske subjekty mali mať možnosť využívať zjednodušený systém označení.

               (9)

               Z hľadiska obchodného záujmu informácií, ktoré sa majú podľa tohto nariadenia poskytovať, by prevádzkovatelia potravinárskych podnikov mali mať možnosť doplniť na povinnom označení na etikete ostatné údaje odkazujúce na pôvod mäsa.

               (10)

               Keďže príslušné ustanovenia nariadenia (EÚ) č. 1169/2011 sa uplatňujú od 13. decembra 2014, a v jeho článku 47 sa stanovuje uplatňovanie vykonávacích pravidiel podľa tohto nariadenia od 1. apríla každého kalendárneho roka, toto nariadenie by sa malo začať uplatňovať od 1. apríla 2015.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Predmet a rozsah pôsobnosti
   Týmto nariadením sa stanovujú pravidlá o označovaní krajiny pôvodu alebo miesta pôvodu na etikete čerstvého, chladeného a mrazeného mäsa zo svíň, oviec, kôz a hydiny, na ktoré sa vzťahujú príslušné číselné znaky kombinovanej nomenklatúry uvedené v prílohe XI k nariadeniu (EÚ) č. 1169/2011.
   Článok 2
   Vymedzenie pojmov
   1.   Na účely tohto nariadenia sa uplatňuje vymedzenie pojmu „prevádzkovateľ potravinárskeho podniku“ uvedené v bode 3 článku 3 nariadenia (ES) č. 178/2002 Európskeho parlamentu a Rady (3), vymedzenie pojmu „prevádzkareň“ uvedené v článku 2 ods. 1 písm. c) nariadenia Európskeho parlamentu a Rady (ES) č. 852/2004 (4), ako aj vymedzenia pojmov „mleté mäso“, „bitúnok“ a „rozrábkareň“, ktoré sú uvedené v bodoch 1.13, 1.16 a 1.17 prílohy I k nariadeniu Európskeho parlamentu a Rady (ES) č. 853/2004 (5).
   2.   Uplatňuje sa aj toto vymedzenie pojmov:

               a)

               „odrezky“ sú kúsky mäsa malej veľkosti, na ktoré sa vzťahujú číselné znaky kombinovanej nomenklatúry uvedené v prílohe XI k nariadeniu (EÚ) č. 1169/2011, uznané za vyhovujúce pre ľudskú spotrebu, ktoré sú výlučne výsledkom spracovania rezaním a získali sa pri vykosťovaní jatočných tiel alebo pri rozrábaní mäsa;

               b)

               „dávka“ je mäso, na ktoré sa vzťahujú číselné znaky kombinovanej nomenklatúry uvedené v prílohe XI k nariadeniu (EÚ) č. 1169/2011, získané z jediného druhu, s kosťami alebo bez kostí, tiež rozrobené alebo mleté, nakrájané, mleté alebo balené za prakticky tých istých podmienok.

         Článok 3
   Vysledovateľnosť
   1.   Prevádzkovatelia potravinárskych podnikov musia mať na všetkých fázach výroby a distribúcie mäsa uvedeného v článku 1 zavedený systém identifikácie a registrácie a využívať ho.
   2.   Tento systém sa využíva takým spôsobom, aby sa:

               a)

               zabezpečila spojitosť medzi mäsom a zvieraťom alebo skupinou zvierat, z ktorých bolo získané, pričom vo fáze zabitia je za zabezpečenie tejto spojitosti zodpovedný bitúnok a

               b)

               spolu s mäsom zabezpečil prenos informácií týkajúcich sa označenia uvedeného v článkoch 5, 6 alebo 7, podľa potreby, hospodárskym subjektom v ďalších fázach výroby a distribúcie.

         Každý prevádzkovateľ potravinárskeho podniku je zodpovedný za uplatňovanie systému identifikácie a registrácie, ako sa uvádza v prvom pododseku, vo fáze výroby a distribúcie, v ktorom pôsobí.
   Prevádzkovateľ potravinárskeho podniku, ktorý balí alebo označuje mäso v súlade s článkami 5, 6 alebo 7 musí zabezpečiť zhodu medzi kódom dávky, ktorým sa identifikuje mäso dodávané spotrebiteľovi alebo zariadeniu spoločného stravovania, a príslušnou dávkou alebo dávkami mäsa, z ktorých sa odvodzuje obal alebo označená dávka. Všetky balenia s rovnakým kódom dávky musia zodpovedať rovnakým označeniam podľa článkov 5, 6 alebo 7.
   3.   Systémom uvedeným v odseku 1 sa zaznamenáva najmä príchod zvierat, jatočných tiel alebo ich častí do prevádzkarne prevádzkovateľa potravinárskeho podniku a odchod z neho, podľa potreby, a zabezpečuje sa zhoda medzi príchodmi a odchodmi.
   Článok 4
   Skupina zvierat
   1.   Veľkosť skupiny zvierat uvedených v článku 3 sa vymedzí podľa:

               a)

               počtu jatočných tiel rozrobených spoločne a predstavujúcich pre príslušnú rozrábkareň v prípade rozrábky jatočných tiel jednu dávku;

               b)

               počtu jatočných tiel, z ktorých mäso predstavuje pre príslušnú rozrábkareň alebo prevádzkareň na mletie mäsa v prípade rozrábky jatočných tiel alebo ich mletia jednu dávku.

         2.   Veľkosť dávky nesmie presiahnuť objem jednodňovej výrobu v jednej prevádzkarni.
   3.   Okrem prípadu, keď sa pri zostavovaní dávok uplatňuje článok 7, musia prevádzkarne, v ktorých je mäso rozrábané alebo mleté, zabezpečiť, že všetky jatočné telá v dávke zodpovedajú zvieratám, na ktorých mäso sa používajú rovnaké označenia v súlade s článok 5 ods. 1 alebo článkom 5 ods. 2.
   Článok 5
   Označovanie mäsa
   1.   Etiketa na mäse uvedenom v článku 1, ktoré je určené na dodanie konečnému spotrebiteľovi alebo zariadeniam spoločného stravovania, musí obsahovať tieto údaje:

               a)

               členský štát alebo tretiu krajinu, v ktorom resp. ktorej sa uskutočnil chov, označené ako „Chované v: (názov členského štátu alebo tretej krajiny)“, podľa týchto kritérií:

                           i)

                           v prípade svíň:

                                       —

                                       v prípade, že je zabité zviera staršie ako 6 mesiacov, členský štát alebo tretia krajina, v ktorom resp. v ktorej trvalo posledné chovné obdobie aspoň štyri mesiace,

                                       —

                                       v prípade, že je zabité zviera mladšie ako 6 mesiacov a so živou hmotnosťou aspoň 80 kilogramov, členský štát alebo tretia krajina, v ktorom resp. v ktorej sa zviera chovalo po tom, ako dosiahlo 30 kilogramov,

                                       —

                                       v prípade, že je zabité zviera mladšie ako 6 mesiacov a so živou hmotnosťou menej ako 80 kilogramov, členský štát alebo tretia krajina, v ktorom resp. v ktorej sa uskutočnilo celé chovné obdobie,

                           ii)

                           v prípade oviec a kôz: členský štát alebo tretia krajina, v ktorom resp. v ktorej posledné chovné obdobie trvalo najmenej šesť mesiacov alebo v prípade, že je zabité zviera mladšie ako šesť mesiacov, členský štát alebo tretia krajina, v ktorom resp. v ktorej sa uskutočnilo celé chovné obdobie;

                           iii)

                           v prípade hydiny: členský štát alebo tretia krajina, v ktorom resp. v ktorej posledné chovné obdobie trvalo najmenej jeden mesiac alebo v prípade, že je zabité zviera mladšie ako jeden mesiac, členský štát alebo tretiu krajinu, v ktorom resp. v ktorej sa uskutočnilo celé chovné obdobie po tom, ako sa uskutočnilo vykrmovanie;

               b)

               členský štát alebo tretiu krajinu, v ktorom resp. ktorej bolo zviera zabité, označené ako „Zabité v: (názov členského štátu alebo tretej krajiny)“ a

               c)

               kód dávky, ktorým sa identifikuje mäso dodané spotrebiteľovi alebo zariadeniu spoločného stravovania.

         V prípade, že sa chovné obdobie uvedené v písmene a) nedosiahne v žiadnom z členských štátov alebo žiadnej z tretích krajín, kde bolo zviera chované, označenie uvedené v písmene a), sa nahrádza takto „Chované v: niekoľkých členských štátoch EÚ“, alebo ak mäso alebo zvieratá boli dovezené do Únie, „Chované v: niekoľkých krajinách mimo EÚ“ alebo „Chované v: niekoľkých štátoch EÚ a krajinách mimo EÚ“.
   Avšak v prípade, že sa chovné obdobie uvedené v písmene a) nedosiahne v žiadnom z členských štátov alebo žiadnej z tretích krajín, kde bolo zviera chované, označenie uvedené v písmene a) sa môže nahradiť takto „Chované v: (zoznam členských štátov alebo tretích krajín, kde bolo zviera chované)“, v prípade, ak prevádzkovateľ potravinárskeho podniku preukáže k spokojnosti príslušného orgánu, že dané zviera bolo chované v daných členských štátoch alebo tretích krajinách.
   2.   Označenia uvedené v písm. a) a b) odseku 1 sa môžu nahradiť označením „Pôvod: (názov členského štátu alebo tretej krajiny)“, ak prevádzkovateľ potravinárskeho podniku preukáže k spokojnosti príslušného orgánu, že mäso uvedené v článku 1 bolo získané zo zvierat narodených, chovaných a zabitých v jednom členskom štáte alebo tretej krajine.
   3.   Ak niekoľko kusov mäsa z rovnakého druhu alebo rôznych druhov zodpovedá rôznym označeniam v súlade s odsekmi 1 a 2 a sú spotrebiteľovi alebo zariadeniu spoločného stravovania predložené v jednom obale, etiketa musí obsahovať:

               a)

               zoznam príslušných členských štátov alebo tretích krajín v súlade s odsekmi 1 alebo 2 pre každý druh;

               b)

               kód dávky, ktorým sa identifikuje mäso dodané spotrebiteľovi alebo zariadeniu spoločného stravovania.

         Článok 6
   Výnimka pre mäso z tretích krajín
   Odchylne od článku 5 ods. 1 písm. a) sa na etikete mäsa uvedeného v článku 1, dovezeného na uvedenie na trh Únie, a v prípade ktorého nie sú informácie uvedené v článku 5 ods. 1 písm. a) k dispozícii, uvádza označenie „Chované v: mimo EÚ“ a „Zabité v: (názov tretej krajiny, v ktorej bolo zviera zabité)“.
   Článok 7
   Výnimky vzťahujúce sa na mleté mäso a odrezky
   Odchylne od článku 5 ods. 1 písm. a) a b), článku 5 ods. 2 a článku 6, pokiaľ ide o mleté mäso a odrezky, sa môžu používať tieto označenia:

               a)

               „Pôvod: EÚ“ v prípade, že je mleté mäso alebo odrezky vyrobené výlučne z mäsa získaného zo zvierat narodených, chovaných a zabitých v rôznych členských štátoch.

               b)

               „Chované a zabité v: EÚ“ v prípade, že je mleté mäso alebo odrezky vyrobené výlučne z mäsa získaného zo zvierat chovaných a zabitých v rôznych členských štátoch.

               c)

               „Chované a zabité v: mimo EÚ“ v prípade, že je mleté mäso alebo odrezky vyrobené výlučne z mäsa dovezeného do Únie.

               d)

               „Chované v: mimo EÚ“ a „Zabité v: EÚ“ v prípade, že je mleté mäso alebo odrezky vyrobené výlučne z mäsa získaného zo zvierat dovezených do Únie ako zvierat určených na zabitie a zabitých v jednom alebo v rôznych členských štátoch.

               e)

               „Chované a zabité v: EÚ a mimo EÚ“ v prípade, že sa mleté mäso alebo odrezky vyrábajú z:

                           i)

                           mäsa získaného zo zvierat chovaných a zabitých v jednom alebo v rôznych členských štátoch a z mäsa dovezeného do Únie, alebo

                           ii)

                           mäsa získaného zo zvierat dovezených do Únie a zabitých v jednom alebo v rôznych členských štátoch.

         Článok 8
   Dodatočné dobrovoľne poskytnuté informácie na etikete
   Prevádzkovatelia potravinárskych podnikov môžu doplniť označenia uvedené v článkoch 5, 6 a 7 o dodatočné informácie týkajúce sa pôvodu mäsa.
   Dodatočné informácie uvedené v prvom odseku nemôžu byť v rozpore s označeniami uvedenými v článkoch 5, 6 alebo 7, a musia byť v súlade s pravidlami uvedenými v kapitole V nariadenia (EÚ) č. 1169/2011.
   Článok 9
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. apríla 2015. Neuplatňuje sa na mäso, ktoré bolo zákonným spôsobom uvedené na trh Únie pred 1. aprílom 2015 až do vyčerpania zásob.
   Toto nariadenie je záväzné v celom rozsahu a priamo uplatniteľné vo všetkých členských štátoch.

      V Bruseli 13. decembra 2013

            Za Komisiu

            predseda

         José Manuel BARROSO

      (1)  Ú. v. EÚ L 304, 22.11.2011, s. 18.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      (3)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (4)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).

      (5)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).


title: Vykonávacie nariadenie Rady (EÚ) č. 907/2011 zo 6. septembra 2011 , ktorým sa mení a dopĺňa vykonávacie nariadenie (EÚ) č. 1105/2010, ktorým sa ukladá konečné antidumpingové clo a s konečnou platnosťou sa vyberá dočasné clo na dovoz vysokopevnostnej priadze s pôvodom v Čínskej ľudovej republike a ktorým sa ukončuje konanie týkajúce sa dovozu vysokopevnostnej priadze z polyesterov s pôvodom v Kórejskej republike a na Taiwane

text:
               9.9.2011

               SK

               Úradný vestník Európskej únie

               L 232/29

         VYKONÁVACIE NARIADENIE RADY (EÚ) č. 907/2011
   zo 6. septembra 2011,
   ktorým sa mení a dopĺňa vykonávacie nariadenie (EÚ) č. 1105/2010, ktorým sa ukladá konečné antidumpingové clo a s konečnou platnosťou sa vyberá dočasné clo na dovoz vysokopevnostnej priadze s pôvodom v Čínskej ľudovej republike a ktorým sa ukončuje konanie týkajúce sa dovozu vysokopevnostnej priadze z polyesterov s pôvodom v Kórejskej republike a na Taiwane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   so zreteľom na vykonávacieho nariadenia Rady (EÚ) č. 1105/2010 z 29. novembra 2010 , ktorým sa ukladá konečné antidumpingové clo a s konečnou platnosťou sa vyberá dočasné clo na dovoz vysokopevnostnej priadze s pôvodom v Čínskej ľudovej republike a ktorým sa ukončuje konanie týkajúce sa dovozu vysokopevnostnej priadze z polyesterov s pôvodom v Kórejskej republike a na Taiwane (2), a najmä na jeho článok 4,
   so zreteľom na návrh, ktorý predložila Európska komisia (ďalej len „Komisia“) po porade s poradným výborom,
   keďže:
   A.   PLATNÉ OPATRENIA

               (1)

               Vykonávacím nariadením (EÚ) č. 1105/2010 Rada uložila dočasné antidumpingové clo na dovoz vysokopevnostnej priadze z polyesterov (inej ako šijacia niť), neurčenej na maloobchodný predaj, vrátane monofilu s dĺžkovou hmotnosťou menšou ako 67 decitexov, s pôvodom v Čínskej ľudovej republike (ďalej len „ČĽR“), v súčasnosti zaradenej pod číselný znak KN 5402 20 00 (ďalej len „príslušný výrobok“).

               (2)

               Vzhľadom na vysoký počet spolupracujúcich vyvážajúcich výrobcov sa počas prešetrovania, ktoré viedlo k uloženiu antidumpingového cla (ďalej len „pôvodné prešetrovanie“) v ČĽR, vybrala spomedzi čínskych vyvážajúcich výrobcov vzorka a spoločnostiam zaradeným do vzorky boli uložené individuálne colné sadzby v rozmedzí od 0 % do 5,5 %, kým spolupracujúcim spoločnostiam, ktoré neboli zaradené do vzorky, bola uložená colná sadzba vo výške 5,3 %. V prípade dvoch spolupracujúcich spoločností, ktoré neboli zaradené do vzorky, sa uplatnilo individuálne zisťovanie v zmysle článku 17 ods. 3 základného nariadenia a uložilo sa im clo vo výške 0 % a 9,8 %. Všetkým ostatným spoločnostiam bola uložená colná sadzba vo výške 9,8 % pre ČĽR.

               (3)

               Článok 4 vykonávacieho nariadenia (EÚ) č. 1105/2010 umožňuje udeliť novým čínskym vyvážajúcim výrobcom, ktorí splnili kritériá stanovené v uvedenom článku, colnú sadzbu platnú pre spolupracujúce spoločnosti nezahrnuté do vzorky, t. j. 5,3 %.

         B.   ŽIADOSTI NOVÝCH VYVÁŽAJÚCICH VÝROBCOV

               (4)

               Dve spoločnosti (žiadatelia) požiadali o udelenie štatútu nového vyvážajúceho výrobcu (ďalej len „ŠNVV“).

               (5)

               Uskutočnilo sa preskúmanie s cieľom určiť, či každý žiadateľ spĺňa kritériá na udelenie ŠNVV stanovené v článku 4 vykonávacieho nariadenia (EÚ) č. 1105/2010, a to na základe overenia, či:

                           —

                           je výrobcom príslušného výrobku v ČĽR,

                           —

                           počas obdobia prešetrovania, na základe ktorého boli uložené opatrenia (od 1. júla 2008 do 30. júna 2009), nevyvážal do Únie príslušný výrobok,

                           —

                           nie je vo vzťahu so žiadnym vývozcom ani výrobcom v ČĽR, ktorí podliehajú opatreniam uloženým týmto nariadením,

                           —

                           v skutočnosti vyvážal do Únie príslušný výrobok po období prešetrovania, na základe ktorého boli uložené opatrenia, alebo vstúpil do neodvolateľného zmluvného záväzku vyvážať značné množstvo do Únie.

               (6)

               Všetkým žiadateľom boli zaslané dotazníky so žiadosťou, aby poskytli dôkazy, že spĺňajú uvedené kritériá.

               (7)

               Komisia vyhľadala a overila všetky informácie, ktoré považovala za potrebné na účely stanovenia, či boli splnené kritériá stanovené v článku 4 vykonávacieho nariadenia (EÚ) č. 1105/2010. Overovacie návštevy sa vykonali v priestoroch dvoch žiadateľov:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         C.   ZISTENIA

               (8)

               V prípade jedného žiadateľa, Jiangsu Hengli Chemical Fibre Co. Ltd, sa na základe preskúmania predložených informácií potvrdilo, že poskytol postačujúce dôkazy o tom, že spĺňa kritériá stanovené v článku 4 vykonávacieho nariadenia (EÚ) č. 1105/2010. Preto sa žiadateľovi mohla udeliť vážená priemerná colná sadzba pre spolupracujúce spoločnosti nezaradené do vzorky (t. j. 5,3 %) v súlade s článkom 4 vykonávacieho nariadenia (EÚ) č. 1105/2010 a mal by sa doplniť do zoznamu vyvážajúcich výrobcov uvedeného v článku 1 ods. 2 uvedeného nariadenia.

               (9)

               V prípade druhého žiadateľa, Amann Twisting Yancheng Co. Ltd, sa na základe preskúmania predložených informácií potvrdilo, že poskytol postačujúce dôkazy o tom, že spĺňa kritériá stanovené v článku 4 vykonávacieho nariadenia (EÚ) č. 1105/2010. Konkrétne sa pri prešetrovaní zistilo, že hlavnú surovinu používanú vo výrobnom procese, vysokopevnostnú priadzu z polyesterov, nevyrába žiadateľ, ale ju kupuje od neprepojených dodávateľov. Žiadateľ vlákno spracúva počas rôznych výrobných fáz vrátane krútenia a nakoniec ho vyváža ako vymedzený príslušný výrobok. Keďže žiadateľ príslušný výrobok nevyrábal, ale ho v skutočnosti iba spracovával, dospelo sa k záveru, že Amann Twisting Yancheng Co. Ltd nemožno považovať za výrobcu príslušného výrobku. Preto nespĺňa požiadavku na udelenie ŠNVV, podľa ktorej spoločnosť, ktorá o tento štatút žiada, musí byť „výrobcom“ príslušného výrobku.

               (10)

               Preto bola jeho žiadosť o ŠNVV zamietnutá.

         D.   ÚPRAVA ZOZNAMU SPOLOČNOSTÍ, NA KTORÉ SA UPLATŇUJÚ INDIVIDUÁLNE COLNÉ SADZBY

               (11)

               So zreteľom na výsledky prešetrovania uvedené v odôvodnení 8 sa dospelo k záveru, že spoločnosť Jiangsu Hengli Chemical Fibre Co. Ltd by sa mala doplniť do zoznamu jednotlivých spoločností uvedených v článku 1 ods. 2 vykonávacieho nariadenia (EÚ) č. 1105/2010 s colnou sadzbou vo výške 5,3 %.

               (12)

               Žiadatelia a výrobné odvetvie Únie boli o výsledkoch prešetrovania informovaní a mali možnosť predložiť svoje pripomienky.

               (13)

               Všetky námietky a podania zo strany zainteresovaných strán sa prehodnotili, a ak boli oprávnené, riadne zohľadnili,

         PRIJALA TOTO NARIADENIE:
   Článok 1
   Príloha uvedená v článku 1 ods. 2 vykonávacieho nariadenia (EÚ) č. 1105/2010 sa nahrádza takto:

         „PRÍLOHA

            ČÍNSKI SPOLUPRACUJÚCI VYVÁŽAJÚCI VÝROBCOVIA NEZARADENÍ DO VZORKY

            Doplnkový kód TARIC A977

                     Názov spoločnosti

                     Mesto

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. septembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 315, 1.12.2010, s. 1.


title: Vykonávacie nariadenie Komisie (EÚ) 2016/1380 zo 16. augusta 2016 o výnimke z článku 55 ods. 2 písm. a) delegovaného nariadenia (EÚ) 2015/2446, pokiaľ ide o pravidlá pôvodu uplatňujúce sa na regionálnu kumuláciu pre tuniaka s pôvodom v Ekvádore

text:
               17.8.2016

               SK

               Úradný vestník Európskej únie

               L 222/4

         VYKONÁVACIE NARIADENIE KOMISIE (EÚ) 2016/1380
   zo 16. augusta 2016
   o výnimke z článku 55 ods. 2 písm. a) delegovaného nariadenia (EÚ) 2015/2446, pokiaľ ide o pravidlá pôvodu uplatňujúce sa na regionálnu kumuláciu pre tuniaka s pôvodom v Ekvádore
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 64 ods. 6 a článok 66 písm. b),
   keďže:

               (1)

               Na základe nariadenia Európskeho parlamentu a Rady (EÚ) 1384/2014 (2) Únia udelila Ekvádoru colné preferencie od 1. januára 2015 do 31. decembra 2016 ako predbežný recipročný mechanizmus s cieľom zamedziť zbytočnému narušeniu obchodu medzi Úniou a Ekvádorom v nadväznosti na parafovanie protokolu o pristúpení Ekvádoru k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej (3)12. decembra 2014.

               (2)

               Na účely preferencií udelených nariadením (EÚ) č. 1384/2014 sa uplatňujú pravidlá stanovené v časti I hlave IV kapitole 2 oddiele 1 nariadenia Komisie (EHS) č. 2454/93 (4) vrátane pravidiel týkajúcich sa regionálnej kumulácie pôvodu v rámci skupiny krajín, medzi ktoré patrí Bolívia, Kolumbia, Kostarika, Ekvádor, Salvádor, Guatemala, Honduras, Nikaragua, Panama, Peru a Venezuela. Od 1. januára 2014 sa regionálna kumulácia mohla uplatňovať len v rovnakej regionálnej skupine na krajiny, ktoré sú v čase vývozu výrobku do Únie príjemcami všeobecného systému preferencií (VSP) podľa nariadenia Európskeho parlamentu a Rady (EÚ) č. 978/2012 (5).

               (3)

               S účinnosťou od 1. mája 2016 bolo nariadenie (EHS) č. 2454/93 zrušené a pravidlá pôvodu uplatňované na účely colných preferencií udelených na tovar s pôvodom v Ekvádore sú od uvedeného dátumu stanovené v hlave II kapitole 2 oddiele 2 pododdieloch 2 a 3 delegovaného nariadenia Komisie (EÚ) 2015/2446 (6) a hlave II kapitole 2 oddiele 2 pododdieloch 2 až 9 vykonávacieho nariadenia Komisie (EÚ) 2015/2447 (7). V delegovanom nariadení (EÚ) 2015/2446 sa stanovujú rovnaké pravidlá týkajúce sa kumulácie ako v nariadení (EHS) č. 2454/93.

               (4)

               Od 1. januára 2016 Kolumbia, Peru, Kostarika, Salvádor, Guatemala, Honduras, Nikaragua a Panama, ktoré patria do rovnakej regionálnej skupiny ako Ekvádor, už nie sú príjemcami VSP. V dôsledku toho sa od 1. januára 2016 pripravené alebo konzervované tuniaky a skipjack zatriedené do podpoložky 1604 14 Harmonizovaného systému opisu a číselného označovania tovaru (HS) a pripravené alebo konzervované tuniaky, skipjack alebo ostatné ryby rodu Euthynnus podpoložky 1604 20 70 kombinovanej nomenklatúry (KN) nemôžu považovať za majúce pôvod v Ekvádore v rámci regionálnej kumulácie s uvedenými krajinami na účely colných preferencií udelených nariadením (EÚ) 1384/2014.

               (5)

               Dňa 4. apríla 2016 Ekvádor predložil žiadosť o výnimku z pravidiel o preferenčnom pôvode, aby ekvádorské odvetvie spracovania rýb mohlo na účely určenia pôvodu pripravených alebo konzervovaných tuniakov a skipjacka zatriedených do podpoložky HS 1604 14 a pripravených alebo konzervovaných tuniakov, skipjacka alebo ostatných rýb rodu Euthynnus podpoložky KN 1604 20 70 považovať materiály s pôvodom v Kolumbii, Peru, Kostarike, Salvádore, Guatemale, Hondurase, Nikarague a Paname za materiály s pôvodom v Ekvádore v zmysle regionálnej kumulácie. Žiadalo sa, aby sa výnimka uplatňovala od 1. januára 2016. Doplnenie informácií k tejto pôvodnej žiadosti bolo predložené 30. júna 2016.

               (6)

               Ekvádor vo svojej žiadosti o výnimku vysvetlil, že na výrobu pripravených a konzervovaných tuniakov, ktoré Ekvádor vyváža do Únie, pochádza významné množstvo surového tuniaka z krajín Strednej Ameriky a andských krajín. Bez možnosti kumulácie s uvedenými krajinami v rovnakej regionálnej skupine by sa ekvádorský vývoz pripravených a konzervovaných tuniakov do Únie, ktoré majú pôvod v Ekvádore, znížil o 30 %.

               (7)

               Medzitým zasiahlo 16. apríla 2016 pobrežie Ekvádora zemetrasenie s magnitúdou 7,8. Vo vysokej miere postihlo provinciu Manabí a oblasti Manta, v ktorých pôsobí väčšina ekvádorského odvetvia rybolovu. Takisto boli hlásené rozsiahle materiálne škody, a to aj na hlavnej infraštruktúre, čo situáciu odvetvia spracovania rýb v Ekvádore zhoršilo.

               (8)

               S prihliadnutím na okolnosti, dôvody uvedené v žiadosti Ekvádoru a ďalší nepriaznivý vplyv zemetrasenia na odvetvie spracovania rýb by Ekvádor mal využívať dočasnú výnimku od požiadavky stanovenej v článku 55 ods. 2 písm. a) delegovaného nariadenia (EÚ) 2015/2446 v súlade s článkom 64 ods. 6 písm. a) druhým pododsekom nariadenia (EÚ) č. 952/2013. Následne by sa materiály s pôvodom v Kolumbii, Peru, Kostarike, Salvádore, Guatemale, Hondurase, Nikarague a Paname používané na výrobu pripravených a konzervovaných tuniakov a skipjacka zatriedených do podpoložky HS 1604 14 a pripravených alebo konzervovaných tuniakov, spipjacka alebo ostatných rýb rodu Euthynnus podpoložky KN 1604 20 70 mali považovať za majúce pôvod v Ekvádore za predpokladu splnenia určitých podmienok.

               (9)

               Aby sa zamedzilo narušeniu obchodu a uľahčilo dosiahnutie cieľov colných preferencií udelených Ekvádoru podľa nariadenia (EÚ) č. 1384/2014, dočasná výnimka by sa mala vzťahovať na obdobie od 1. januára 2016 do 31. decembra 2016.

               (10)

               S prihliadnutím na dôkaz o pôvode, ktorý sa môže použiť pre materiály s pôvodom v Kolumbii, Peru, Kostarike, Salvádore, Guatemale, Hondurase, Nikarague a Paname, sa kumulácia môže uplatňovať aj na základe dôkazu o pôvode stanoveného v Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej, resp. v Dohode, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (8).

               (11)

               V snahe zabezpečiť, aby opatrenia potrebné pre uplatňovanie kumulácie s Kolumbiou, Peru, Kostarikou, Salvádorom, Guatemalou, Hondurasom, Nikaraguou a Panamou fungovali správne, by Ekvádor mal zabezpečiť, aby boli zavedené opatrenia v oblasti administratívnej spolupráce.

               (12)

               S cieľom umožniť efektívne monitorovanie vykonávania výnimky by ekvádorské orgány mali na konci uplatňovania výnimky Komisii oznámiť údaje z osvedčení o pôvode na tlačive A, ktoré boli vydané v rámci výnimky.

               (13)

               V snahe zamedziť ďalšiemu oneskoreniu vo vykonávaní výnimky by toto nariadenie malo nadobudnúť účinnosť čo najskôr.

               (14)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   1.   Na účely kumulácie uvedenej v článku 86 ods. 1 písm. b) nariadenia (EHS) č. 2454/93 a odchylne od článku 86 ods. 2 písm. a) uvedeného nariadenia je Ekvádor oprávnený používať počas obdobia od 1. januára 2016 do 30. apríla 2016 materiály s pôvodom v Kolumbii, Peru, Kostarike, Salvádore, Guatemale, Hondurase, Nikarague alebo Paname na výrobu pripravených alebo konzervovaných tuniakov a skipjacka zatriedených do podpoložky HS 1604 14 a pripravených alebo konzervovaných tuniakov, skipjacka alebo ostatných rýb rodu Euthynnus podpoložky KN 1604 20 70.
   Dôkaz o pôvode pre výrobky uvedené v prvom pododseku sa vypracuje v súlade s článkom 97l nariadenia (EHS) č. 2454/93.
   2.   Na účely kumulácie uvedenej v článku 55 ods. 1 písm. b) delegovaného nariadenia (EÚ) 2015/2446 a odchylne od článku 55 ods. 2 písm. a) uvedeného nariadenia je Ekvádor oprávnený používať počas obdobia od 1. mája 2016 do 31. decembra 2016 materiály s pôvodom v Kolumbii, Peru, Kostarike, Salvádore, Guatemale, Hondurase, Nikarague alebo Paname na výrobu pripravených alebo konzervovaných tuniakov a skipjacka zatriedených do podpoložky HS 1604 14 a pripravených alebo konzervovaných tuniakov, skipjacka alebo ostatných rýb rodu Euthynnus podpoložky KN 1604 20 70.
   Dôkaz o pôvode pre výrobky uvedené v prvom pododseku sa vypracuje v súlade s ustanoveniami článku 76 vykonávacieho nariadenia (EÚ) 2015/2447.
   3.   Príslušné orgány Ekvádoru požiadané o vydanie osvedčenia o pôvode na tlačive A pre výrobky uvedené v odsekoch 1 a 2 môžu vychádzať aj zo sprievodného osvedčenia EUR 1 vydaného príslušnými orgánmi Kolumbie, Peru, Kostariky, Salvádora, Guatemaly, Hondurasu, Nikaraguy alebo Panamy v súlade s ustanoveniami Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej, resp. Dohody, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej.
   4.   Ekvádor musí zabezpečiť, aby boli zavedené opatrenia v oblasti administratívnej spolupráce potrebné pre uplatňovanie kumulácie s Kolumbiou, Peru, Kostarikou, Salvádorom, Guatemalou, Hondurasom, Nikaraguou alebo Panamou.
   5.   Usudzuje sa, že odkaz na „mimoriadne okolnosti“ uvedené v článku 74 ods. 2 písm. a) vykonávacieho nariadenia (EÚ) 2015/2447 sa uplatňuje na výrobky uvedené v odsekoch 1 a 2, pre ktoré sa v čase vývozu výrobku nevydalo osvedčenie o pôvode na tlačive A.
   Článok 2
   Príslušné orgány Ekvádoru zašlú Komisii do 31. januára 2017 výkaz o množstvách a hodnotách, v súvislosti s ktorými boli vydané osvedčenia o pôvode na tlačive A na účely výnimky uvedenej v článku 1 ods. 1 a 2, a poradové čísla týchto osvedčení.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 269, 10.10.2013, s. 1.

      (2)  Nariadenie Európskeho parlamentu a Rady (EÚ) č. 1384/2014 z 18. decembra 2014 o colnom zaobchádzaní s tovarom s pôvodom v Ekvádore (Ú. v. EÚ L 372, 30.12.2014, s. 5).

      (3)  Ú. v. EÚ L 354, 21.12.2012, s. 3.

      (4)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).

      (5)  Nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (Ú. v. EÚ L 303, 31.10.2012, s. 1).

      (6)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

      (7)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

      (8)  Ú. v. EÚ L 346, 15.12.2012, s. 3.


title: Vykonávacie nariadenie Komisie (EÚ) č. 1051/2012 z  8. novembra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               9.11.2012

               SK

               Úradný vestník Európskej únie

               L 310/47

         VYKONÁVACIE NARIADENIE KOMISIE (EÚ) č. 1051/2012
   z 8. novembra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1118/2012 z  28. novembra 2012 , ktorým sa do Registra chránených označení pôvodu a chránených zemepisných označení zapisuje názov 东山白芦笋 [Dongshan Bai Lu Sun (CHZO)]

text:
               30.11.2012

               SK

               Úradný vestník Európskej únie

               L 330/12

         VYKONÁVACIE NARIADENIE KOMISIE (EÚ) č. 1118/2012
   z 28. novembra 2012,
   ktorým sa do Registra chránených označení pôvodu a chránených zemepisných označení zapisuje názov [Dongshan Bai Lu Sun (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

            Žiadosť Číny o zápis názvu „
                   (Dongshan Bai Lu Sun)“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 99, 3.4.2012, s. 14.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      ČÍNA

          (Dongshan Bai Lu Sun) (CHZO)